Narva-Jõesuu Linnavalitsus
info@narva-joesuu.ee	Teie: 21.03.2024 nr 24/7-1.2/19

Meie: 15.04.2024 nr 4-4/24/1425-5	

Narva-Jõesuu linna Mustanina küla tehnovõrkude ja -rajatiste detailplaneeringu algatamisest

Narva-Jõesuu Linnavalitsus esitas 21.03.2024 kirjaga nr 24/7-1.2/19 Riigi Kaitseinvesteeringute Keskusele ja Kaitseministeeriumile seisukoha andmiseks Narva-Jõesuu Linnavalitsuse korralduse eelnõu „Narva-Jõesuu linna Mustanina külas tehnovõrkude ja -rajatiste detailplaneeringu algatamine ja keskkonnamõju strateegilise hindamise algatamata jätmine“ koos lisadega.

Detailplaneeringu eesmärk on planeerida Narva-Jõesuu linna tuletõrje veevõtukohad ja 6 kV elektriõhuliini kalda ehituskeeluvööndisse. Tuletõrje veevõtukohad on ette nähtud Mustajõest (VEE1063800) ja Mustanina karjäärist (VEE2028170) hädaolukorras tulekustutusvee saamiseks. Hüdrantide rajamine on vajalik, et tagada olemasolevate hoonete ja rajatiste tuletõrjeveega varustamine. Lisaks on kavandatud hüdrantide kasutamine võimalik ka piirkondlike metsatulekahjude likvideerimiseks, mis jäävad hüdrandi kasutustsooni. Õhuliin on plaanitud ületama Mustajõge, et ühendada olemasolevat liini tootmisterritooriumiga. Olemasolev õhuliin on paigaldatud silla küljele, mis suurendab ohuriske ning raskendab silla hooldamist. Selleks, et suurendada piirkonna ohutust ning tagada korrektne silla hooldamine, on eesmärgiks õhuliin paigaldada sillast piisavale ohutule kaugusele, et tagada silla ja liinide korrektne hooldamine.

Planeeritav ala asub Narva-Jõesuu linna Mustanina küla Settebasseini kinnistul, Narva karjääri tööstusterritooriumi kinnistul ja Jõetaga kinnistul. Planeeringu koostamise käigus võib detailplaneeringu ala laieneda naaberkinnistutele.

Planeeritav ala asub osaliselt riigikaitselise ehitise Sirgala harjutusväli piiranguvööndis.

Riigi Kaitseinvesteeringute Keskus annab alljärgnevalt Riigi Kaitseinvesteeringute Keskuse ja Kaitseministeeriumi ühised seisukohad detailplaneeringu algatamise ja selle materjalide kohta.

Palume täiendada Narva-Jõesuu Linnavalitsuse korralduse eelnõud ning lisada sinna, et planeeritav ala asub osaliselt riigikaitselise ehitise Sirgala harjutusväli piiranguvööndis.

Detailplaneeringu algatamise materjalides on muu hulgas märgitud, et detailplaneeringu ala võidakse laiendada ka Leevikese kinnistule (katastritunnus: 85101:011:0034, kinnistu registriosa nr 2523708, valitseja Kaitseministeerium, volitatud asutus Riigi Kaitseinvesteeringute Keskus). Kui planeeritavat ala soovitakse laiendada Leevikese kinnisasjale, siis tuleb see kooskõlastada Riigi Kaitseinvesteeringute Keskusega.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee